CELEX: 62009CN0247
Language: bg
Date: 2009-07-07 00:00:00
Title: Дело C-247/09: Преюдициално запитване, отправено от Finanzgericht Baden-Württemberg (Германия) на 7 юли 2009 г. — Alketa Xhymshiti/Bundesagentur für Arbeit — Familienkasse Lörrach

26.9.2009   
            
            
               BG
            
            
               Официален вестник на Европейския съюз
            
            
               C 233/5
            
         Преюдициално запитване, отправено от Finanzgericht Baden-Württemberg (Германия) на 7 юли 2009 г. — Alketa Xhymshiti/Bundesagentur für Arbeit — Familienkasse Lörrach
   (Дело C-247/09)
   2009/C 233/08
   Език на производството: немски
   
      Запитваща юрисдикция
   
   Finanzgericht Baden-Württemberg
   
      Страни в главното производство
   
   
      Жалбоподател: Alketa Xhymshiti
   
      Ответник: Bundesagentur für Arbeit — Familienkasse Lörrach
   
      Преюдициални въпроси
   
   
               1.
            
            
               В случай, че гражданин на трета държава пребивава законно в държава членка на Европейския съюз и работи в Конфедерация Швейцария, прилага ли се в държавата членка по пребиваване за него, както и за съпругата му — гражданка на трета държава, Регламент (ЕО) № 859/2003 (1), в резултат от което държавата членка по пребиваване трябва да прилага Регламент (ЕИО) № 1408/71 (2) и Регламент (ЕИО) № 574/72 (3) към посоченото заето лице и към неговата съпруга?
            
         
               2.
            
            
               При отрицателен отговор на първия въпрос: Предвид обстоятелствата, посочени в първия въпрос, следва ли членове 2, 13 и 76 от Регламент (ЕИО) № 1408/71 и член 10, параграф 1, буква а) от Регламент (ЕИО) № 574/72 да се тълкуват в смисъл, че предоставянето на семейни обезщетения може да се откаже в държавата членка по пребиваване на майка — гражданка на трета страна, поради това че е с гражданство на трета страна, макар съответното дете да е гражданин на Съюза?
            
         
      (1)  Регламент (ЕО) № 859/2003 на Съвета от 14 май 2003 година за разширяване на приложното поле на разпоредбите на Регламент (ЕИО) № 1408/71 и Регламент (ЕИО) № 574/72 за граждани на трети страни, които все още не са субект на тези разпоредби единствено на основание тяхното гражданство (ОВ L 124, стр. 1; Специално издание на български език, 2007 г., глава 5, том 6, стр. 186).
   
      (2)  Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2; Специално издание на български език, 2007 г., глава 5, том 1, стр. 26).
   
      (3)  Регламент (ЕИО) № 574/72 на Съвета от 21 март 1972 година относно определяне на реда за прилагане на Регламент (ЕИО) № 1408/71 за прилагането на схеми за социално осигуряване на заети лица и техните семейства, които се движат в рамките на Общността (ОВ L 74, стр. 1; Специално издание на български език, 2007 г., глава 5, том 1, стр. 74).